3 betrap met 37 sakke perlemoen by padblokkade | Netwerk24
Deur Warda Meyer 10 Augustus 2018 10:54
'n Man van Hawston, 'n Kapenaar en 'n Chinese man is Donderdag in hegtenis geneem nadat hulle in 'n polisie-padblokkade in Bothasig met perlemoen betrap is.
Lt.kol. André Traut, die Wes-Kaapse polisiewoordvoerder, het gesê die polisie het op die onwettige perlemoen afgekom toe twee afleweringsvoertuie by die padblokkade in De Grendelweg gestop en deursoek is.
"In die voertuie is 37 sakke perlemoen gevind. Die departement van landbou, bosbou en visserye moet nog die hoeveelheid en waarde bepaal," het Traut gesê. Die drie mans, almal in hul 50's, sal na verwagting binnekort in die landdroshof in Goodwood verskyn.
Die polisie lê beslag op 37 sakke perlemoen wat in twee afleweringsvoertuie gevind is. Foto: Verskaf